Die sleutels vir die skep van goeie verhoudings - www.bybelkennis.co.za
by Coen Slabber · Published 01/12/2016 · Updated 01/12/2016
Your money flows most effortlessly toward your heart’s greatest love. —Tim Keller
Goeie verhoudings weerstaan die toets van die tye – hulle verkrummel nie sommer in tye van pyn en onsekerheid nie. Ons sien dat Jesus verhoudings met verskillende tipes mense en mense van verskillende agtergronde gebou het. Hy doen dit deur vier dinge goed te doen. Hy is dié model vir maak van groot verhoudings. Ons kan ook groot verhoudings skep as ons hierdie vier sleutels gebruik. Kom ons kyk na Jesus se sleutels.
Daar is ‘n groot verskil tussen iemand hoor en na iemand luister. As ons luister gee ons aandag aan die woorde – ons voel die emosie agter elke woord en ons probeer die “hoekom” agter die emosie hoor. Ons fokus op die hart van die individu in plaas van wonder wanneer hierde gesprek gaan klaarkry. Om goed te luister laat enige gesprek floreer. Moenie toelaat dat die afleidings om jou verhoed dat jy goed luister nie. Jy kan nie goeie verhoudings bou met halfhartige luistervaardighede nie. Gee aan die persoon voor jou die nodige antwoord. Jou verhouding hang daarvan af.
Almal praat oor liefde, maar min mense doen dit. As ons na Jesus kyk, sien ons dat liefde geen grense het nie. Hy het mense liefgehad op ‘n radikale en skandalige manier. As jy mense liefhet, sal jy uit jou pad gaan om hulle dit te laat weet. Jy sal ook nie liefde van iemand weerhou net omdat jy nie met sy optrede of lewenswyse saamstem nie. Ware liefde het geen beperkings nie. Om goed lief te hê, beteken dat elke deel van jou lewe die liefde van Jesus sal uitstraal.
Die tweede is: Jy moet jou naaste liefhê soos jouself. Geen ander gebod is groter as dié twee nie (Markus 12:31).
Diens kom in verskillende vorme. Dié voorbeeld van diens was Jesus wat die voete van sy dissipels gewas het. Jesus het uit sy pad gegaan om sy dissipels te help, om hulle in tye van nood te dien – daar was niks te groot of te klein vir Hom om vir hulle te doen nie. Groot verhoudings floreer as mense voortdurend probeer om mekaar te dien.
Ons dien nie om erkenning te kry nie, maar omdat Jesus eerste gedien het. Ons word opgeroep om elke dag mense te dien.
Solank ons die geleentheid het, moet ons dus aan almal goed doen, veral aan ons medegelowiges (Galasiërs 6:10).
As ons mense vergewe bevry ons onsself net so veel as die een aan wie ons genade bewys. Vergifnis is ‘n noodsaaklike deel van enige groeiende verhouding. Ons moet dit doen, want Jesus het my vergewe terwyl ek nog ‘n sondaar was. Ons het dit nie verdien, maar dit was ‘n gawe wat ons verhouding met Hom op ‘n ander vlak gebring het. As vergifnis deel van ons verhouding is, sal so ‘n verhouding ‘n sukses wees. Elke keer as ons vergewe, bou ons vertroue. Vergifnis is nie altyd maklik nie, maar op die langtermyn is dit altyd die moeite werd.
Wees geduldig met mekaar en vergewe mekaar as die een iets teen die ander het. Soos die Here julle vergewe het, moet julle mekaar ook vergewe (Kolossense 3:13).
Laaste 7 Dae: 6,985
Laaste 30 Dae: 23,229
Laaste 365 Dae: 296,454